ไฟแนนซ์ทูเดย์
โดย...ช.ชดา
23 ก.พ. 2559

โดย...ช.ชดา
กระแสข่าวลือว่า อภิศักดิ์ ตันติวรวงศ์ รมว.คลัง ไม่โปรด วรภัค ธันยาวงษ์ กรรมการผู้จัดการ ธนาคารกรุงไทย ลอยมาเข้าหู กระหึ่มแวดวงการเงินอีกแล้ว ถึง รมว.คลัง จะฝาก ช.ชดา มายืนยันว่าเรื่องนี้ไม่มีมูลความจริง เลิกลือเสียที เพราะเบื่อมาก
แต่กระนั้นข่าวยังเลยเถิดไปว่า ดร.สมคิด จาตุศรีพิทักษ์ รองนายกฯ ก็ไม่โปรดเพราะผลงานไม่เข้าตา อาจจะไม่ต่ออายุหากหมดเทอม 4 ปี ในปีนี้ แถมปล่อยข่าวว่าทีมงานแบงก์กรุงไทยกำลังระส่ำระสาย ผู้บริหารที่วรภัคชวนมาทำงานด้วยกำลังทยอยลาออก
เรื่องนี้จริงหรือมั่ว ต้องรีเช็ก ได้ความมาว่า ทีมงานที่เข้ามาใหม่ในช่วงที่วรภัคบริหารมีประมาณ 50 คน แต่มีลาออกไปแค่คนเดียวคือ วรีมน นิยมไทย ที่ปรึกษากรรมการผู้จัดการใหญ่ สายงานเอสเอ็มอี ไปอยู่ธนาคารซีไอเอ็มบี ไทย
เพิ่งรู้ว่า ดร.เชาว์ เก่งชน กรรมการผู้จัดการ ธนาคารกสิกรไทย อยู่ชมรมคนรักเหมียว ที่บ้านเลี้ยงน้องแมวชื่อปุ๊ก อ้วนกลม น่ารัก กินเก่งและชอบนอน แถมเห็นแมวที่ไหนก็แวะไปเอากล้องถ่ายภาพไว้ดูอีกด้วย